Ståle Storli

Ståle Storli, også skrevet Staale Storlid, er ei folkevise fra Telemark; historien er også fortalt i en roman av John Lie fra 1880.

 Visa 
Ståle Storli er ei vise om kjærlighet til ei husmannsjente, som ikke blir gjengjeldt. Tekst og melodi har ukjent opphavsmann. Et lydopptak der kvedaren Aslak Brekke synger visa til harmoniumakkompagnement av Eivind Groven, ble gjort av NRK i 1936. Orgelet er stilt i samme skala som Aslak synger. Visa er også utgitt i ei innspilling med  Agnes Buen Garnås.

 Romanen 
Telemarksforfatteren John Lie (1846–1916) utgav bygderomanen Staale Storli : En fortælling fra Telemarken i 1880. En seinere utgave fra 1895 har tittelen Staale Storlid, en Gardmannssøn fra Telemarken. Boka ble oversatt til nynorsk av sønnen Haakon Lie og kom ut  til forfatterens 100-årsjubileum i 1946 med forord av Johan Falkberget.

 Eksterne lenker 
Visa 
 Lydklipp fra visa sunget av Aslak Brekke
 Lydklipp fra visa sunget av Agnes Buen Garnås
Romanen 
 Romanen Ståle Storli av John Lie (hele boka fra 1946 i faksimile)

Kategori:Norske folkeviser
Kategori:Norske romaner
Kategori:Bøker fra 1880